Den er forsynet med udvendige kameraer, så både kører, skytte, gruppefører og vognkommandør kan orientere sig 360 grader rundt om vognen, og er det mest digitaliserede køretøj i det danske militærs historie. Den er forsynet med et VIS system (Vehicle Information System) som via skærme giver information om det meste på vognen lige fra diverse motorsensorer til våbeninformationer. Kører-, skytte-, gruppefører- og kommandørpladserne er forsynet med en VIS-skærm. De nye IKK'er blev første gang udsendt til Afghanistan i 2010. IKK'en er foreløbig det eneste køretøj i forsvaret som er forberedt til "Den Digitale Kampplads". Vognen er forsynet med en 35 mm Bushmaster III maskinkanon der kan skyde med programmerbar ammunition og har en effektiv skudafstand på 4000 m. Kanonen er forsynet med 2 magasiner der hver kan rumme 35 granater.  IKK'en har også et 7,62 mm M/62 maskingevær i tårnaffutage med en effektiv skudafstand på 1600 m. Endelig er vognen også forsynet med 10 røgkastere på tårnet (5 i hver side) og to af disse er såkaldte multipurpose-kastere der også kan skyde med granater. De norske ISAF-styrker har anvendt deres CV-9030 i Afghanistan siden 2007, og brugte det i 2007 til at besvare et angreb fra Taliban mod den afghanske sikkerhedstyrke  Produktionshistorie Produktionen af Strf 90 begyndte i 1993. Frem til i dag er der bestilt over 1.200 stk.